  Наталья Тетерина Удмуртиысь 20 тужгес усто студентъёслы Кун Кенешын нимаз коньдонкузьымъёс сётӥзы. Премилэн быдӟалаез — 11,5 сюрс манет. Со сярысь элькун парламентлэн пресс-службаез ивортэ. Сӥё-дано ужрадэн укмысэтӥ сессилэн нырысетӥ люкаськонэз кутскиз. Тужгес устоосыз пӧлын – Ижкарысь техникая кун университетын, Эм академиын, Гурт возёсъя академиын дышетскисьёс, Глазкар пединститутысь но Удмурт кун университетысь студентъёс. Коньдонкузьымъёсты тодосъя эскеронъёсын, мерлыко ужын яке дышетсконын азинлыко студентъёслы сётӥзы. Тау карон кылъёсын УдГУ-ын дышетскись Григорий Кривилёв вазиськиз. Ми оскытӥськом но кыл сётӥськом, азьланяз но дышетсконын, мерлыко но тодос улонын вормонъёс басьтыны тыршом, асьме элькунмылэн данъяськымон кунмуртъёсыз луом Григорий Кривилёв, Удмурт кун университетысь студентПусъём, Удмуртиысь тужгес усто студентъёсты данъян витетӥзэ ортчиз. Тегъёс: Дышетон УдГУ ИжГТУ Ижкар Удмуртия КунКенеш студентъёс Ижыськунэмакадемия премия коньдон  